"واراولوشسال" آنلامینا گلن اگزیستنشل(existential)، Dictionary.com طرفین‌دن ۲۰۱۹ ایلینین کلمه‌سی سئچیلدی.
Dictionary.comدان وئریله‌ن آچیقلامادا، "واراولوشسال" سؤزونون، اوزون سوره‌ن بحرانلار، جدی تهدیدلر، اؤنم‌لی سیاسی و اجتماعی حادثه‌لر سببیله سؤزلوک‌ده داها چوخ آختاریلدیغی ایفاده ائدیلدی.
اسکی آمریکا بیرلشمیش دؤولتلری باشقان کؤمکچی‌سی جو بیدنین، پرزیدنت دونالد ترامپی "واراولوشسال تهدید" (اگزیستنشل ترَت) اولاراق دگرندیرمه‌سینین سؤزون ایستیفاده‌سینی آرتیردیغینا ایشاره ائدیله‌ن آچیقلامادا، هونگ کونگ اعتراضلاری، (فرانسانین باشکندی پاریسده‌کی) نوتر دام یانغینی، دوریان قاسیرغاسی و آمریکا ایله چین آراسین‌داکی بحرانلارین دا سؤزون آختاریلما و ایستیفاده نیسبتینی آرتدیردیغی بیلدیریلدی.
یئنی زلاندین کرایست‌چرچ شهرین‌ده، ۱۵ مارسدا جمعه نامازی سیراسین‌دا ۲ مسجیده ائدیلن سلاح‌لی سالدیری نتیجه‌سین‌ده ۵۱ نفرین حیاتینی ایتیرمه‌سینین ده سؤزون سؤلوک‌ده آختاریلما نیسبتینی یوکسلتدیگی قید ائدیلدی.
سؤزلوک، ۲۰۱۸ین کلمه‌سی اولاراق "یانلیش بیلگی" معناسینی وئره‌ن "میس‌اینفورمیشن"( misinformation) کلمه‌سینی سئچمیشدی.
